આ અંગે વિપક્ષીનેતા વશરામભાઇ સાગઠિયા તથા દંડક અતુલ રાજાણીની યાદીમાં જણાવાયુ છે કે, રાજકોટ મહાનગરપાલિકા વિસ્તારમાં નવા ચાર ગામો ભેળવવાની પ્રકિયા હાલ ચાલુ છે અને જનરલબોર્ડમાં અરજન્ટ બિઝનેસ દરખાસ્ત તરીકે આવી છે જેમાં (૧) મોટામોવા (૨) મુંજકા (૩) દ્યંટેશ્વર (૪) માધાપર (માધાપરની હદમાં આવતું મનહરપુર-૧ ગામના વિસ્તાર સહિત) મળી કુલ ચાર ગામોમાં ખુબજ વિકાસ થવા પામેલ છે જેના હિસાબે માનવ વસવાટ ખુબજ થયેલ છે આ લોકોને વધુ સારી સગવડ મળે તેવા ઉદેશથી રાજકોટ મહાનગર પાલિકામાં ભેળવી રહ્યા છે તેવી અરજન્ટ બિઝનેસ દરખાસ્ત આવી છે તેની સામે અમારો સખ્ત વિરોધ છે કારણેકે, છેલ્લા ધણા વર્ષોથી મવડી, વાવડી, નાનામૌવા, કોઠારીયા જેવા ગામોના વિસ્તારો મહાનગર પાલિકામાં ભેળવ્યા છે પરંતુ આજદિન સુધી અનેક એવા વિસ્તાર છે જેમાં પ્રાથમીક સુવિધા જ મળી નથી જેનો સિધ્ધો સવાલ એ થાય છે કે આપણી પાસે પુરતી સગવડતાઓં નથી અને આપણે હાલ આપી શકીએ તેમ પણ નથી તો શા માટે વધારાનો બોજ કોર્પોરેશન ઉપર લાદવા માંગીએ છીએ ?